lflage/wiki-talks huggingface dataset:
Bespreking:Anne Mountbatten-Windsor

message: Daar kan nie van Anne as 'n kroonprinses gepraat word nie. 'n Kroonprinses is die opvolgster van die regerende vors of vorstin, maar Anne is op die oomblik nie meer naastenby voor in die ry om eendag die Britse regeerder te kan word nie. Charles is die kroonprins, die opvolger wat die kroon sal dra wanneer sy ma Elizabeth die dag finaal haar kop neerlê. (Lyk nie of hierdie tydelose vrou ooit van plan is om dit te doen nie, maar nietemin ...) Anne dra die titel Princess Royal. Dit kan nie met kroonprinses vertaal word nie. Trouens, Princess Royal is so eg Brits dat ook die Nederlanders en Duitsers en wie ook al dit nie vertaal op hul Wikipedia-werwe nie. Sy moet dus ook in Afrikaans Anne, Princess Royal wees. Mieliestronk (kontak) 13:46, 20 Oktober 2015 (UTC)
replies: text: Mmm, dit maak sin, maar Pharos gee dit so aan. Die Groot Woordeboek gee wel "koninklike prinses". Winston (kontak) 15:32, 20 Oktober 2015 (UTC)
replies: text: :Ek sien jy of iemand het toe wel verander, Winston. Knap gedaan, reken ek. Ja-nee, woordeboeke vang koddige goed aan (my woordeboeke, veral HAT, is vol krapmerke waar ek die eienaardighede probeer uitwys). Waaroor ek nou wonder, is of daar dan wel sulke goedjies soos onkoninklike prinsesse is. Dié spulletjie van Monaco toe hulle as jong meisies so uitgerafel het, dalk? Mieliestronk 21:14, 21 Oktober 2015‎ (UTC)
replies: text: ::Blykbaar gee Wikipedia self die antwoord hierop: https://en.wikipedia.org/wiki/Princess_Royal. --Voyageur (kontak) 21:33, 21 Oktober 2015 (UTC)
thread_title:  Kroonprinses
Bespreking:Moltenodam

message: Is die Afrikaanse naam nie Moltenodam soos by ander damme van Suid-Afrika en Moltenopas nie? Groete. -- JCIV (Besprekings | Bydraes) 10:10, 25 Oktober 2015 (UTC)
replies: text: Ek neem aan beide is reg. In ooreenstemming met die algemene skryfstyl hier, is Moltenodam (een woord) seker verkieslik. Groete. Frank (kontak) 10:12, 25 Oktober 2015 (UTC)
thread_title:  Naam
Bespreking:Opkomende Springbokke

message: Vervang die artikel ons artikel oor Junior Bokke? Groete. Frank (kontak) 10:44, 26 Oktober 2015 (UTC)
replies: text: Sover ek verstaan is dit nie dieselfde nie, sien gerus die taalskakels. Baie dankie aan Puvircho vir die artikel! Groete. -- JCIV (Besprekings | Bydraes) 16:39, 26 Oktober 2015 (UTC)
replies: text: : Dit is inderdaad 'n goeie artikel. Dankie vir die bevestiging. Groete. Frank (kontak) 07:06, 30 Oktober 2015 (UTC)
replies: text: ::Dankie. Dit was lekker om te skryf. Ek moet noem dat Rudi Geldenhuys, die webmeester van Rugby-talk, toegestem het dat ons inligting van sy webwerf kan gebruik vir Wikipedia. Ek het ’n e-pos wat dit bevestig. Puvircho (kontak) 07:57, 31 Oktober 2015 (UTC)
thread_title:  Junior Bokke 

message: Sal ’n mens die Span wat onlangs gekies is as Suid-Afrika A wat deur Johann Ackermann afgerig gaan word vir ’n paar wedstryde teen die Engelse Saxons hier insluit? Puvircho (kontak) 10:05, 31 Mei 2016 (UTC)
thread_title:  Suid-Afrika A
Bespreking:Afrikatyd

message: Wat beteken "ontware geneigdheid"? Lyk soos 'n tikfout, maar ek kan nie mooi dink in watter rigting nie. --Alias (kontak) 13:05, 27 Oktober 2015 (UTC)
replies: text: Ek weet ook nie wat "ontware" beteken nie. Kom nie in die aanlyn WAT voor nie, ook nie in Nederlandse woordeboek nie. Google translate laat blyk dat "ontware" iets soos "waarneembare" beteken. JCBrand (kontak) 15:32, 27 Oktober 2015 (UTC)
replies: text: : Ek het hierdie plek en 'n paar ander bietjie herbewoord (deels met inspirasie uit die inleiding van die Engelse artikel). Gaan asb. na  --Alias (kontak) 19:16, 27 Oktober 2015 (UTC)
thread_title:  ontware geneigdheid?
Bespreking:Jan F. Celliers

message: Volgens die Ensiklopedie van die Wêreld (uitgegee deur C.F. Albertyn in 1972) was sy naam Jean François, nie Jan Francois nie. Kan enigiemand anders dit verifieer? Puvircho (kontak) 11:12, 14 November 2015 (UTC)
thread_title:  Naam
Bespreking:Nikita Chroesjtsjof

message: Die Ensiklopedie van die Wêreld gee die van aan as Chroesjtsjow. Kan enigiemand dit verifieer? Puvircho (kontak) 11:57, 14 November 2015 (UTC)
replies: text: Dit is so, maar dis net een bron wat duidelik besluit het op 'n sekere styl. Hulle skryf ook Bresjnew. Die Afrikaanse media gebruik die f-spellings, wat ooreenstem met die Russiese uitspraak. Dit stem ook ooreen met Afrikaanse spelreëls, want 'n woord in Afrikaans eindig nie op 'n w nie. Winston (kontak) 12:51, 14 November 2015 (UTC)
replies: text: :Dankie Winston. Dit blyk egter meer as bloot ’n stylopsie te wees. Ek haal aan uit Skryf Afrikaans van Dalene Müller waar dit handel oor transliterasie van Михаил Горбачов: “…ten slotte word die B net soos die Afrikaanse b uitgespreek. Maar omdat Gorbatsjow – streng gesproke die korrekte transliterasie – deur die meeste Afrikaanssprekendes as “Gorbatsjou” (soos Parow as “Parou”) uitgespreek sou word, moet ’n mens na die naaste alternatief soek, al is dit nie honderd persent in die kol nie; vandaar die f.”

text: :Sy sê verder dat die probleem is dat vertalers nie met ’n Russiese teks voor hulle sit nie; hulle het ’n Engelse teks wat (dikwels foutief en gebrekkig) uit Russies … volgens die Engelse taalreëls getranslitereer is. Sy noem dan ook dat ons ’n v aan die einde van ’n woord (wanneer dit in Engels so vertaal is) soos Molotov met ’n f vertaal as Molotof. Puvircho (kontak) 11:33, 15 November 2015 (UTC)
thread_title:  Spelling
Bespreking:Roggeveld

message: Moet die '...that the name is taken from a secies of... nie dalk species wees nie? Groete! Oesjaar (kontak) 12:34, 14 November 2015 (UTC)
replies: text: Dit moet, dankie! Morne (kontak) 12:44, 14 November 2015 (UTC)
thread_title:  Spelling
Bespreking:Rasis

message: Kwalifiseer die artikel nog steeds vir verwydering? Ek't probeer om die taalgebruik te verbeter, kan iemand asb se watter ander aspekte van die taal moet nagegaan word. Baie dankie vir die hulp en tyd. --Nazeer (kontak) 18:54, 28 November 2015 (UTC)
replies: text: Dit lyk heel goed vir my. Dankie vir jou moeite. Groete. Frank (kontak) 19:08, 28 November 2015 (UTC)
thread_title:  Verwydering
Bespreking:Nyabêla

message: Hallo Hentie, dis baie interessante inligting en bronne wat jy versamel het. Dankie vir jou bydraes. Ek wonder egter of hierdie artikel nie in meerdere kleiner artikels opgebreek moet word nie? Ek dink daar kan byvoorbeeld 'n Mapogoorlog artikel vanuit hierdie een ontstaan, en daar is ook heelwat teks oor Mapog self wat dalk in 'n artikel oor hom kan gaan. Sekere dele lyk ook asof hulle na die Ndebele artikel geskuif kan word. Ek sou dus slegs inliging wat direk van toepassing op Nyabela is, hier laat en die res uitbeweeg (en natuurlik hier meld). Wat dink jy daarvan? Groete JCBrand (kontak) 15:26, 1 Desember 2015 (UTC)
Ek wonder of ek op die regte plek is.
replies: text: Ek het probeer om die leser 'n indruk van Nyabela te gee. Ek moet dit nog afrond. Ongelukkig is daar niks in Wikipedia oor die agtergrond nie. Ek is seker daarvan dat sommige dele van my artikel later uitgebrei kan word in aparte artikels. Ek self kan baie oor die oorlog skryf en selfs meer oor Mabhoka. Kom ons gee dit 'n bietjie tyd.Hentie Joubert (kontak) 13:30, 3 Desember 2015 (UTC)
replies: text: : Alles reg, klink belowend! JCBrand (kontak) 13:33, 3 Desember 2015 (UTC)
Nou weet ek hoe werk hierdie ding. Ek het intussen na die Ndebele artikel gekyk. Dit is snert. Daar is geen verband tussen die Zimbabwe Ndebele en die Transvaal Ndebele nie, behalwe in die mate vermeld in my artikel. Ons Ndebele het eeue gelede hierheen verhuis en Silkaats is 'n Johnny-come-lately. Ek dink ek moet die link breek. Van huis tot huis. Hentie Joubert (kontak) 13:59, 3 Desember 2015 (UTC)
thread_title:  Breek op in verskillende artikels?
Bespreking:Vlaktespekvreter

message: Hoekom is sy naam twee woorde? Morne (kontak) 09:52, 5 Desember 2015 (UTC)
replies: text: Iemand het dit so ingetik, moet seker vlaktespekvreter wees. Groete. Frank (kontak) 09:58, 5 Desember 2015 (UTC)
replies: text: :Want ek het dit verkeerd ingetik.... Groete! Oesjaar (kontak) 11:09, 5 Desember 2015 (UTC)
thread_title:  Naam
Bespreking:Gereformeerde kerk Aranos

message: Artikels is nie veronderstel om na hulself te skakel nie. Dit word as 'n sintaksfout gesien. Groete. Frank (kontak) 10:01, 5 Desember 2015 (UTC)
replies: text: Wat bedoel jy? Waar skakel 'n artikel na homself? Morne (kontak) 18:33, 5 Desember 2015 (UTC)
thread_title:  Sintaksfout
Bespreking:Silver de Lange

message: Ons het bevestiging van o.a. Anton Goosen wat 'n foto van die man se grafsteen aangestuur het. Dit moet regtig 'n V wees.
replies: text: : Jcwf (kontak) 14:33, 11 April 2017 (UTC)
thread_title:  Hoe kan 'n mens die opskrif verander? Dit moet Silver met 'n V wees.
Bespreking:Robin Williams

message: Die naam "Oscar" vir die beeldjie kan tog sekerlik nie in Afrikaans met "Oskar" vertaal word nie.
Sou in die ou koerantkantore 'n ontploffing veroorsaak het in die subkantoor as 'n skrywer so 'n vergissing begaan het. Ergste wat ek darem beleef het, was "die dreigende majoor Clash in Ciprus" -- vertaling deur 'n bloedjong dametjie wat uitgeboul is deur die Engelse "threatening major clash in Cyprus. Mieliestronk (kontak) 23:20, 6 Desember 2015 (UTC)
replies: text: : Naskrif: Ek sien nou dis darem korrek in die begin -- Oscar. Dis later in die artikel dat die Oskar ingesluip het. Ek wou sommer vinnig verander, maar nou het iemand besluit om die artikel onveranderbaar te maak. Seker om 'n goeie rede gedoen. Maar nou ja, dit kos 'n ou nou 'n hele pad om te loop waar dit net 'n hanetreetjie sou gewees het. En ek weet nie eens of iemand hier gaan lees nie . . . Mieliestronk (kontak) 23:30, 6 Desember 2015 (UTC)
replies: text: :: Die artikel is al maande gelede beskerm weens herhaalde vandalisme. Mag nou weer deur iedereen verbeter en uitgebrei word. Voyageur (kontak) 23:45, 6 Desember 2015 (UTC)
thread_title:  Vertaling van "Oscar"
Bespreking:Karel die Grote

message: Kan iemand asb help om die regte ISBN vir die bron te vind: "Swart, M.J.: Wêreldleiers. Durban: Butterworths, 1972. Groete. Frank (kontak) 14:58, 9 Desember 2015 (UTC)
replies: text: Het hom gekry, dis ISBN 9780409099508 of . Groete. Frank (kontak) 06:28, 23 Desember 2015 (UTC)
thread_title:  Foutiewe ISBN
Bespreking:Ndebele (stam)

message: Moet die artikel se titel nie Ndebele wees nie? Morne (kontak) 11:26, 11 Desember 2015 (UTC)
replies: text: Ek stem saam, maaar ek het na die artikel se geskiedenis gekyk en dit is reeds besluit. Ek sal jou verdere hulp op prys stel. Ek het baie van die goed wat ek onder Nyabela geskryf het, hiernatoe oorgedra. Nou moet ek dit daar deurhaal en na hierdie item verwys. Ek weet nie hoe nie. Groete, Hentie Joubert (kontak) 12:42, 11 Desember 2015 (UTC)
replies: text: : As jy die visuele redigeerder gebruik (maw as jy op die artikel "wysig" in plaas van "wysig bron" klik), dan kan jy skakels invoeg deur 'n woord of paar woorde te "highlight" (deur die muis te klik aan die begin van die woord, dit in te hou en dan te sleep oor die woord) en dan op die skakel ikoon (dit lyk soos 'n ketting en is regs van die vetgedrukte/skuins A) te klik. Daar kan jy dan die artikel kies waarna geskakel moet word. Ek hoop dit help. JCBrand (kontak) 13:09, 11 Desember 2015 (UTC)

text: : Omdat Ndebele reeds bestaan as 'n dubbelsinnigheidsbladsy het ek die artikel geskuif na Ndebele (stam). Ons kan dit weer skuif indien julle 'n beter benaming het (miskien "etniese groep" in plaas van "stam"?). JCBrand (kontak) 13:13, 11 Desember 2015 (UTC)
Dankie vir jou hulp.Hentie Joubert (kontak) 04:48, 12 Desember 2015 (UTC)
thread_title:  Titel 

message: Hentie, is dit 'n tikfout? Groete! Oesjaar (kontak) 05:58, 13 Desember 2015 (UTC)
replies: text: Ek het die aapstert gebruik vir die woord alias of "also known as". Ek dink nie hierdie perde het epos gebruik nie. Ek dink die ander spelling is korrek. Noem ek jou oesjaar? Groete Hentie Joubert (kontak) 06:20, 13 Desember 2015 (UTC)
replies: text: : Oesjaar is perfek! Hou aan met die goeie werk! Groete! Oesjaar (kontak) 06:23, 13 Desember 2015 (UTC)
Iemand wat iets weet van kuns moet oor die Ndebele se kuns skryf. Ek sit met 'n M.A. verhandeling daaroor. Esther Mahlangu het daai BMW geskilder. Sy het moontlik ook die vliegtuig vir die sokker wereldbeker gedoen. Ek het eendag gelees dat die Eskom kragpale die kunsvorm geinspireer het. Dan moet 'n taalkundige eintlik kyk na daardie stuk van Skhosana wat ek aangehaal het en iets oor die taal skryf. Ek sal voort ploeter met die stam se geskiedenis. Miskien kan ons 'n afgetrede lid van die rasseklassifikasieraad kry om ons te help met die benaming van hierdie artikels. Hentie Joubert (kontak) 06:54, 13 Desember 2015 (UTC)
thread_title:  Mkephuli @ Soqaleni @ Cornelis
Bespreking:Jamie Oliver

message: Nou ja, ek het nie geweet jy kry mense wat kos restoureer nie. Groete. Frank (kontak) 06:52, 17 Desember 2015 (UTC)
replies: text: Die korrekte term is inderdaad restaurateur, soos bepaal deur die Franse woord wat deur Afrikaans en Engels ontleen is.Voyageur (kontak) 07:32, 17 Desember 2015 (UTC)
replies: text: :Ek het inderdaad opgemerk dat dit volgens die HAT (1) iemand is wat oudhede restoureer, of (2) iemand wat 'n restaurant besit. Laasgenoemde sit egter nie lekker in die krop nie en meeste mense sal dit instinktief as 'n spelfout beskou. Nie dat dit te veel pla nie, ek wou maar net my waarneming deel. Groete. Frank (kontak) 08:50, 17 Desember 2015 (UTC)
thread_title:  Restaurateur vs restaura<b>n</b>teur
Bespreking:Amina Desai

message: Ek't probeer om dit skoon te maak. sal dankbaar wees as enigiemand vir my hulp kan gee. --Nazeer (kontak) 17:10, 17 Desember 2015 (UTC)
replies: text: Tensy sy 'n lid van die Boeremag is, kan sy kan mos nie 'n "oorblywende politieke gevangene" wees nie. Groete. Frank (kontak) 06:24, 18 Desember 2015 (UTC)
replies: text: : Dankie vir die antwoord. Ek stem saam - maar hoe sal 'n mens "longest serving female Indian political prisoner" vertaal? - Sal "langsdienende/blywende vroulike Indiese politieke gevangene" beter wees? --Nazeer (kontak) 08:11, 18 Desember 2015 (UTC)
replies: text: :: Ja, dis al stukke beter. Groete. Frank (kontak) 19:36, 18 Desember 2015 (UTC)
thread_title:  Skoonmaak
Bespreking:Siluriformes

message: "Afgelope tien jaar" is 'n frase wat verouderd gaan raak. Miskien beter om te sê "in die 21ste eeu" of iets dergeliks. JMK (kontak) 18:55, 19 Desember 2015 (UTC)
replies: text: :Stem saam! Verander, dis reg so! Oesjaar (kontak) 19:17, 19 Desember 2015 (UTC)
thread_title: Tien jaar
Bespreking:Gereformeerde kerk Klipriviersberg

message: Morne, Klipriviersburg of Klipriviersberg? Groete! Oesjaar (kontak) 08:23, 22 Desember 2015 (UTC)
replies: text: Berg! Het nou net opgelet en geskuif. Morne (kontak) 08:25, 22 Desember 2015 (UTC)
thread_title:  Spelling
Bespreking:Akihito

message: Wat beken: "(hy) is die 21ste mees senior monarg of lewenslange leier"? Groete. Frank (kontak) 19:13, 26 Desember 2015 (UTC)
replies: text: As niemand weet nie, gaan ek dit maar vir eers uithaal. Groete. Frank (kontak) 19:36, 28 Desember 2015 (UTC)
thread_title:  Betekenis
Bespreking:Duisend-en-een-nag

message: Is die spelling reg? Moontlik eerder Duisend-en-een nag? Groete. Frank (kontak) 18:09, 28 Desember 2015 (UTC)
replies: text: Dit is die spelling wat ek ken (volgens SARA, kyk ook in HAT onder "kadervertelling"). Ek het egter geen idee hoekom dit so gespel word nie. Op die internet kry 'n mens dikwels Duisend-en-een Nag, en 'n mens kan dit seker maar so verander. Winston (kontak) 09:14, 2 Januarie 2016 (UTC)
replies: text: :Dis seker so uit Nederlands oorgeneem: Duizend-en-een-nacht. Winston (kontak) 09:33, 2 Januarie 2016 (UTC)
thread_title:  Spelling
Bespreking:Britse Museum

message: Ek het om twee redes die naam "Sir Hans Sloane" met "Sir Henry Sloane" verplaas:
*Ten eerstens, waarom is sy naam vertaal? One praat nie van "Cecil Johannes Rhodes" nie, maar van Cecil John Rhodes, ook nie van "Hendrik Oppenheimer" nie, maar van Harry Oppenheimer, dus waarom is die voornaam van Sloane vertaal?
*Ten tweedens, "Hans" is 'n afkorting vir "Johannes" (in Engels "John"), nie "Hendrik" (in Engels "Harry" of "Henry") nie.
Martinvl (kontak) 20:22, 1 Januarie 2016 (UTC)
replies: text: Raadpleeg asseblief eers die Britse Museum se webtuiste. Sir Hans Sloane se ouers is al lank dood, anders kon jy hulle gevra het hoekom hulle juis dié naam vir hul seun gekies het. --Voyageur (kontak) 20:28, 1 Januarie 2016 (UTC)
replies: text: :Ek het fout gemaak en ek vra verskoning.Martinvl (kontak) 22:17, 1 Januarie 2016 (UTC)
replies: text: ::Nee, so iets gebeur soms. Toe ek lank gelede 'n Duitse werk met dié naam in hande gekry het, het ook eers gewonder of die skrywer moontlik 'n fout gemaak of die naam sonder rede vertaal het. --Voyageur (kontak) 22:36, 1 Januarie 2016 (UTC)
thread_title:  "Sir Hans Sloane" of "Sir Henry Sloane"
Bespreking:Onderbroek

message: Ek dink nie 'n onderbroek en 'n broekie is dieselfde ding nie. Winston (kontak) 22:00, 2 Januarie 2016 (UTC)
replies: text: Niemand sê dis dieselfde ding nie, die een word deur mans gedra en die ander een deur vrouens. In wese dien dit dieselfde doel. Aliwal2012 (kontak) 08:40, 3 Januarie 2016 (UTC)
thread_title:  Broekie
Bespreking:Long Tom

message: Hentie, ek verstaan nie die 3 nie's nie! Die sin maak nie sin nie! Groete! Oesjaar (kontak) 16:22, 4 Januarie 2016 (UTC)

message: Ek vra maar net. Is dit nodig om twee fotos van dieselfde replika te hê? Tussen hakies kanon het net twee n's. Groete, Hentie. Hentie Joubert (kontak) 15:27, 3 Mei 2016 (UTC)
replies: text: :Twee replikas op twee verskillende plekke is in orde. Oesjaar (kontak) 18:33, 3 Mei 2016 (UTC)
Nê. Hentie Joubert (kontak) 13:52, 4 Mei 2016 (UTC)
replies: text: ::Jou sarkasme staan my nie aan nie. Besluit of jy positiewe bydraes wil maak tot ons Wikipedia of soek ander plekke om sarkasties te wees. Oesjaar (kontak) 15:20, 4 Mei 2016 (UTC)
thread_title:  Tweede replika
Bespreking:Seinheuwel

message: Vlaeberg, ouens 152.111.80.72 13:29, 8 Januarie 2016 (UTC)
replies: text: Dit wil voorkom asof beide Vlaeberg en Seinheuwel algemeen gebruik word (Google lewer gesaghebbende resultate vir altwee). Sal interessant wees om die name se oorsprong bietjie na te vors en in die artikel te bespreek, soos by Duiwelspiek, wat oorspronklik ook 'n paar ander name gehad het. Ek het wel 'n aanstuur vir Vlaeberg geskep.AHB (kontak) 10:39, 11 Januarie 2016 (UTC)
thread_title:  Vlaeberg
Bespreking:Allemansdrift

message: Die plek se koördinate moet verkeerd wees, dit wys nie eens in die regte munisipaliteit nie. Groete. Frank (kontak) 17:33, 10 Januarie 2016 (UTC)
replies: text: Aliwal2012 (kontak) 19:37, 10 Januarie 2016 (UTC)
thread_title:  Koördinate
Bespreking:Drakensville

message: Ek sal persoonlik slegs onder "Sien ook" die inskrywing Gereformeerde kerk Harrismith byvoeg by Drakensville indien:
*dié Gereformeerde kerk se gemeente miskien fondse geskenk het aan die ATKV vir Drakensville se ontwikkeling (te betwyfel), 
*of personeel van dié oord die kerk gereeld sou bywoon (te betwyfel, dis seker 75 km uitmekaar) 
*of enige ander besondere verbintenis uit bronne aangehaal kan word.
Anders moet daar, ten einde konsekwent te wees, (belaglik) geskryf word:
==Sien ook==
*Gereformeerde kerk Harrismith
*Ned. Geref. kerk Harrismith
*APK kerk Harrismith
*Enige ander kerk Harrismith
*Platberg, Harrismith
*Drakensberg-amfiteater
*Golden Gate buite Harrismith
*Kovisco Biltongfabriek, Harrismith
*Subway Motors, 'n Shell-vulstasie in Harrismith
- Dis my gevoel! Groetnis, Aliwal2012 (kontak) 18:32, 14 Januarie 2016 (UTC)
replies: text: As jy so sterk daaroor voel kan jy dit maak uithaal. Dis ingesit omdat die betrokke kerk se artikel meld dat hulle die oord bedien. Ek gaan volgende week in die omgewing wees, dan sal ek probeer uitvind wat aangaan. Groete. Frank (kontak) 19:00, 14 Januarie 2016 (UTC)
replies: text: :Ok, geniet dit Frank! G
Bespreking:Afrikaans hoort by Nederlands

message: ..Koningin Beatrix vermijdde [sic????] bij haar laatste officiële bezoek aan Zuid-Afrika..
In Nederlands is dit altyd nog vermeed..
Jcwf (kontak) 21:18, 14 Januarie 2016 (UTC)
replies: text: :Jip, so staan dit swart op wit in Die Burger. 'n Argaïsme, miskien? Ek sien zij vermijdde dateer uit 1804-1815... Suidpunt (kontak) 21:25, 14 Januarie 2016 (UTC)
replies: text: ::Maar Beatrix is nie uit 1804 nie... 'n Taalvaut denk ek.. Mense verwar vermijden -vermeed (avoid) met vermeiden -vermeidde (rejoice). Jcwf (kontak) 21:54, 14 Januarie 2016 (UTC)

message: Artikelnaam                                                                                                                                                                             	Oorspronklike adres                                                                                   	Verander na
	http://152.111.1.87/argief/berigte/dieburger/1998/09/02/2/20.html                                                                                                                      		http://152.111.1.87/argief/berigte/dieburger/1998/09/02/2/20.html                                    	http://archive.is/BjXCw
Steyn, J.C. 1999. Afrikaners met Engelse harte is groot bedreiging. Die Burger , 31 Augustus:10                                                                                         	http://152.111.1.87/argief/berigte/dieburger/1999/08/31/10/15.html                                    	http://archive.is/AhiBP
Van Eeden, P. 1999. Streef na breë taaleenheid. Die Burger , 19 oktober:10                                                                                                              	http://152.111.1.87/argief/berigte/dieburger/1999/10/19/10/12.html                                    	http://archive.is/cJidR
Meelhuysen, P. 2000. Woon/werkvisums sal tale na mekaar toe laat groei. Die Burger , 14 Maart:10                                                                                        	http://152.111.1.88/argief/berigte/beeld/2000/03/14/10/6.html                                         	http://archive.is/N8CPc
Het Afrikaans bo Nederlands vir ons enige voordeel gebring?                                                                                                                             	http://152.111.1.87/argief/berigte/rapport/2015/07/06/RW/4,5/afrikaanswasgrootfout_33_0_247755491.html	http://archive.is/dn7q8
Spies, L. 2015. Behoud van Nederlands was nie haalbaar in SA nie, maar band is nog nie deurgesny. Rapport Weekliks  13 Julie:8-9.                                                       	http://152.111.1.87/argief/berigte/rapport/2015/07/13/RW/8,9/spies_33_0_285061991.html                	http://archive.is/iuH94
Van Eeden, P. 2015. Nederlands wás taal van Afrikaners: Die GRA het in die geheim vergader, want die Afrikaners wou niks van hulle weet nie, skryf Petrus van Eeden. Rapport , 19 Julie.	http://152.111.1.87/argief/berigte/rapport/2015/07/22/RW/11/RW011-StoryB_33_0_320259931.html          	http://archive.is/ZtJyq
thread_title:  Skakels herstel